West Caribbean Airways Flight 708

West Caribbean Airways Flight 708 var et fly fra West Caribbean Airways som styrtet 16. august 2005 i det vestlige Venezuela. Hele mannskapet på åtte og alle de 152 passasjerene døde i ulykken. 

Flyet (en McDonnell Douglas MD-82) var på vei fra Tocumen internasjonale lufthavn i Panama til Port de France på Martinique. Piloten rapporterte først om problemer med den ene motoren og kort etter også den andre motoren. Flyet styrtet i Machiques i den venezuelanske delstaten Zulia engang mellom 03:00 og 03:45 lokal tid. Flyet styrtet mens det skulle nødlande i Maracaibo.

Nesten alle passasjerene var franske statsborgere fra Martinique, med noen få fra Colombia og Panama. Hele mannskapet var colombiansk. Flyet var chartret av reiseselskapet Globe Trotters de Rivière Salée i Martinique og mesteparten av passasjerene var turister på vei tilbake fra ferie i Panama.

Ulykken er den som har krevd flest liv i Venezuela, og den tredje verste med en MD-82.

Tidslinje
 Norsk tid  Panamansk tid  Venezuelansk tid   07.00  01.00  02.00  Avgang fra Panama. 07.51  01.51  02.51  Problemer med en motor rapportert.  07.58  01.58  02.58  Tillatelse innvilget til å gå ned fra 31 000 fot til 14 000 fot 08.02  02.02  03.02  Problemer med begge motorene. Flyet ukontrollerbart. 08.45  02.45  03.45  Flyet krasjer.

 Referanser 

Eksterne lenker
 (ES) Final Report- BEA og Junta Investigadora de Accidentes de Aviación Civil (, Alt,)
 (EN) Final Report- Junta Investigadora de Accidentes de Aviación Civil ()
 Aftenposten – Artikkel «Flyet falt som en ildkule» 16. august 2005
 Aftenposten – Artikkel «Alle 153 omkom»  16. august 2005

Kategori:Flyulykker i 2005
Kategori:Flyulykker i Venezuela
Kategori:Ulykker og hendelser med McDonnell Douglas MD-82